Har alle modeller lik levetid?
Både ja og nei. Fabrikken har satt sine produksjonsbegrensninger som vi mener kan være noe høye i visse tilfeller. Eksempel; Plissé- og Duette® gardiner leveres i mange forskjellige modeller. Hvis man velger den rimeligste modellen AO10 på et vindu som er 120 x 120 cm vil ikke levetiden på AO10 avvike noe sammenlignet med andre modeller. Velger man samme modell i størrelse 240 x 200 vil levetiden halveres fra ca. 15 år til 7-8 år eller mindre. Dette avhenger av hvor ofte man bruker produktet, men ved normalt bruk vil en halvering av levetiden være et realistisk scenario. Velger man heller modell AU10 på samme mål er man tilbake til ca. 15 års levetid. AU10 koster mer i innkjøp, men man dobler også levetiden. Det er betjeningssystemet som svikter.
Betjeningssystemet kan byttes, men prisen på en slik reparasjon overstiger prisforskjellen mellom AO10 og AU10 ved innkjøp. I tillegg unngår man ubehaget ved å sende produktet til fabrikken for reparasjon.
Hvorfor ikke tilpasse målene slik at alle modeller har 15 års levetid?
Det er fordi bruksmønstre er forskjellig hos våre kunder. Noen har behov for en gardin som skal være statisk i 15 år, noen skal bruke den to ganger i uken, andre bruker den daglig osv. Betjeningssystemet må brukes for at slitasjen skal oppstå. I tillegg er det mange av våre kunder som er fornøyd med halvparten av levetiden av årsaker som; vinduer skal skiftes på sikt eller at man skal flytte innen en viss tid.
Hvis du er usikker på hva du burde velge så kan kundesenteret kontaktes på nettbutikk@markisehuset.no.
NB! Du kan opprette og lagre en ordre på de modellene du føler er det korrekte i nettbutikken, uten å bestille selvfølgelig. Denne ordren er synlig for kundesenteret og vi kan da gjennomgå ordren for eventuelt å komme med anbefalinger før en eventuell bestilling.